open-index/open-wikipedia-markdown huggingface dataset:
Korian Ponsi

**Korian Ponsi** on nykyisin Kouvolaan kuuluvan Elimäen kunnan Korialla vuonna 1949 perustettu urheilu- ja liikuntaseura. Vuodesta 1906 vuoteen 1949 saakka Ponsi toimi Vilppulan Nuorisoseuran itsenäisenä Voimistelu- ja urheilujaosto Ponsi -yksikkönä.

Korian Ponsi ry on perinteikäs, lähelle Kouvolan keskustaa, Korian taajamaan toimintansa keskittänyt urheilu- ja liikuntaseura. Seuran jäsenmäärä on melko korkea - yli 500 jäsentä 90&nbsp;000 asukkaan kaupungissa ja 5&nbsp;000 asukkaan taajamassa. Ponnen tarkoitus on tarjota urheilu- ja liikuntapalveluja sekä edistää liikuntakasvatusta toimialueellaan.

## Toiminta
Seuran lajijaostoja ovat tällä hetkellä jalkapallo-, lentopallo-, salibandy- ja yleisurheilujaostot. Näistä menestystä on tullut vuosien saatossa eniten lentopallon saralla.

Toimintansa rahoittamiseksi Ponsi järjestää kesäisin lavatansseja Kallioniemen tanssilavalla. Varainhankinta perustuu pääosin jäsenistön aktiiviseen talkootoimintaan. Tästä hyviä esimerkkejä oivat Korian Erämessujen liikenteenohjaus, tienvarsien siivous, aurauskeppien laitto ja jätepaperin keräys. Myös kaupungin myöntämä avustus on merkittävä tuki Korian Ponnen nuoriso- ja liikuntatoiminnalle, samoin kuin yhteistyökumppanien antama taloudellinen tuki.

## Tunnettuja urheilijoita
Seuran tunnetuimpiin urheilijoihin kuuluvat moninkertainen pika-aitojen Suomen mestari Elmo Lakka ja keihäänheiton Olympia-kutonen Pentti Sinersaari.

## Lähteet

*http://korianponsi.sporttisaitti.com/
Yeah! Yeah! Tässä tulemme!

**Yeah! Yeah! Tässä tulemme!** (*A Hard Day’s Night*; levitetty Suomessa myös nimillä **A Hard Day’s Night – rankan päivän ilta** ja **Kovan päivän ilta**) on Richard Lesterin ohjaama brittiläinen musiikkikomedia vuodelta 1964, jonka pääosissa on The Beatles.
__NOTOC__
## Rooleissa

## Soundtrack

## Palkinnot ja ehdokkuudet
Oscar-ehdokkuudet:
*Paras sovitettu sävellys – George Martin
*Paras alkuperäinen käsikirjoitus – Alun Owen

## Myöhempi arvostus
British Film Instituten valitsemat asiantuntijat äänestivät *A Hard Day’s Nightin* vuonna 1999 yhdeksi kaikkien aikojen sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Lujo Brentano

**Lujo Brentano** (18. joulukuuta 1844, Aschaffenburg, Saksa – 9. syyskuuta 1931, München, Saksa) oli saksalainen taloustieteilijä, joka toimi professorina Münchenissä 1891–1916. Hän oli liberaalisesti suuntautunut kateederisosialisti, joka tutki työoloja ja oli kiinnostunut ammattiyhdistyksistä. Hän oli myös Saksan sosiaalipoliittisen yhdistyksen (*Verein für Sozialpolitik*) johtomiehiä. Brentano vastusti valtion liiallista sekaantumista talouselämään. Filosofi Franz Brentano oli Lujo Brentanon veli.

## Teoksia
* *Die Arbeitergilden der Gegenwart,* 1871–1872, pääteos, jossa ensimmäisenä manner-eurooppalaisena tutkijana osoitti ammattiyhdistysliikkeen merkityksen
* *Über das Verhältnis vom Arbeitslohn und Arbeitszeit zur Arbeitsleistung,* 1876
* *Der Wirtschaftende Mensch in der Geschichte,* 1923
* *Konkrete Grundbedingungen der Volkswirtschaft,* 1924
* *Mein Leben im Kampf um die soziale Entwicklung Deutschlands,* 1931, omaelämäkerta

## Lähteet
Magnesiumnitraatti

**Magnesiumnitraatti** Mg(NO3)2 on typpihapon magnesiumsuola. Se esiintyy usein heksahydraattina Mg(NO3)2·6(H2O). Sitä käytetään muun muassa kastelu- ja lehtilannoitteena.

Yhdistettä voidaan valmistaa usealla tavalla. Esimerkiksi magnesiumhydroksidista ja ammoniumnitraatista muodostuu tuotetta ja ammoniakkia sekä vettä.

:Mg(OH)2 + 2 NH4NO3 → Mg(NO3)2 + 2 NH3 + 2 H2O

Heksahydraattina magnesiumnitraatti hajoaa lämmitettäessä muun muassa hapeksi sekä magnesiumin ja typen oksideiksi.

:2 Mg(NO3)2 → 2 MgO + 4 NO2 + O2 

## Lähteet

## Aiheesta muualla
*PubChem: Magnesium nitrate 
*ChemBlink: Magnesium nitrate
Palauttamislainsäädäntö

**Palauttamislainsäädäntö** on aiemmin käytössä ollut nimitys, jolla tarkoitettiin Suomen hallituksen julistusta ja siihen liittyviä lakeja ja asetuksia, jotka koskivat Moskovan rauhassa 1940 Neuvostoliitolle luovutettujen alueiden palauttamista muun Suomen yhteyteen. Julistus annettiin 6. joulukuuta 1941. Palauttamislainsäädäntöön kuuluvat
* Julistus Suomesta luovutetun ja takaisin valloitetun alueen palauttamisesta valtakunnan yhteyteen, 836/1941
* Laki sotilashallinnon jatkamisesta valtakunnan yhteyteen palautetulla alueella, 837/1941
* Laki eräiden valtakunnan yhteyteen palautetun alueen asukkaiden kansalaisuudesta, 838/1941
* Laki eräiden valtakunnan yhteyteen palautetulla alueella olevaa omaisuutta koskevien oikeuksien ennalleen palauttamisesta, 839/1941
* Asetus eräiden sotilashallintoalueella tehtyjen rikkomusten rankaisemisesta, 840/1941
* Asetus hallinnon hoitamisesta valtakunnan yhteyteen palautettuun alueeseen kuuluvissa osissa Kuusamon, Sallan ja Petsamon kuntia, 841/1941
* Asetus eräiden valtakunnan yhteyteen palautetun alueen asukkaiden kansalaisuudesta, 842/1941
* Valtioneuvoston päätös valtakunnan yhteyteen palautetun alueen hallinnollisesta jaoituksesta, 843/1941
* Puolustusvoimain Ylipäällikön käsky sotilashallinnon jatkamisesta valtakunnan yhteyteen palautetulla alueella, 844/1941
* Puolustusvoimain Ylipäällikön julistus n:o 3 puolustusvoimiin kuulumattomien henkilöiden tekemien erinäisten rikosten rankaisemisesta, 850/1941
* Valtioneuvoston päätös lisäyksestä valtioneuvoston 28 päivänä kesäkuuta 1941 antamaan päätökseen sotilashallintoalueen määräämisestä, 851/1941

## Lähteet
Pleasantonin koulupiiri

**Pleasantonin koulupiiri** on julkinen koulupiiri, joka palvelee Pleasantonin asukkaita Alamedan piirikunnassa Kaliforniassa. Siihen kuuluu 9 peruskoulua (), 3 keskikoulua () sekä yhteensä neljä high schoolia. Koulupiiri perustettiin vuonna 1988.
## Piiriin kuuluvat koulut
### Peruskoulut
* Alisal
* Donlon
* Fairlands
* Hearst
* Lydiksen
* Mohr
* Valley View
* Vintage Hills
* Walnut Grove

### High schoolit
* Amador Valley High School
* Foothill High School
* Horizon High School
* Village High School

### Keskikoulut
* Harvest Park Middle School
* Pleasanton Middle School
* Thomas S. Hart Middle School

## Lähteet
* Pleasanton Unified School District
IUE

**IUE** (the International Ultraviolet Explorer) oli tähtitieteellinen tutkimussatelliitti, joka tutki maailmankaikkeuden kohteita ultraviolettisäteilyn aallonpituuksilla. Satelliitin toteuttivat NASA, Euroopan avaruusjärjestö (ESA) sekä englantilainen SERC (Science and Engineering Research Council). 

IUE laukaistiin avaruuteen 26. tammikuuta 1978 Yhdysvaltain Cape Canaveralin avaruuskeskuksesta Delta 2914-kantoraketilla. Sen kaavailtiin alun perin toimivan kolmen vuoden ajan, mutta sen toiminta päättyi vasta 18 vuoden jälkeen 30. syyskuuta 1996. Tällä hetkellä se kiertää maapalloa avaruusromuna.

## Satelliitin rata
IUE laukaistiin geosynkroniselle radalle, jossa sen Maata lähin piste oli 25&nbsp;669&nbsp;km:n korkeudessa ja etäisin piste 45&nbsp;887&nbsp;km:n korkeudessa. Tuollaisella radalla sen kiertoaika maapallon ympäri oli 23,927 tuntia. Radan inklinaatio oli 28,63 astetta. Geosynkroninen rata mahdollisti avaruuden reaaliaikaisen tutkimuksen, sillä satelliitti oli jatkuvasti maa-asemien horisontin yläpuolella.

## Mittalaitteet
Satelliitin mukana oli kaukoputki (objektiivin halkaisija 45&nbsp;cm) ja kaksi Echelle-spektrografia, joiden avulla tarkkailtiin aallonpituusalueita 115–198&nbsp;nm ja 180–320&nbsp;nm. Lisäksi varustukseen kuului neljä kameraa, jotka tarkkailivat aallonpituusalueita 115–197&nbsp;nm ja 175–330&nbsp;nm.

## Tutkimuskohteet
IUE tutki kaikenlaisia avaruuden kohteita: tähtiä, galakseja, planeettoja ja komeettoja. IUE:n mittalaitteet voitiin lyhyellä varoitusajalla suunnata kohti uusia novia ja supernovia tai lähestyviä komeettoja. Merkittäviä tutkimuskohteita olivat mm.
* Supernova 1987a:n ensihavainnot Suuressa Magellanin pilvessä eteläisellä tähtitaivaalla
* Supernova vuonna 1993 M81-galaksin läheisyydessä Ison Karhun tähdistössä
* Rikin olemassaolon löytyminen IRAS-Araki-Alcock-komeetasta
* Komeetta Shoemaker-Levyn iskeytyminen Jupiteriin vuonna 1994
* Pilkkujen todentaminen tähtien pinnoilta
* Lähekkäisten kaksoistähtien väliset kaasupurkaukset
* Tähtien kaasukehien tutkimukset
* Galaksien kaasupurkaukset (mm. galaksit NGC5548, NGC7496)
* Kvasaarien havainnointi

## Lähteet

## Aiheesta muualla

* Encyclopedia Astronautica: IUE
* NASA Science Missions: IUE
* NASA Fact Sheet 
* ESA Science & Technology: IUE
Vihan hedelmät (elokuva)

**Vihan hedelmät** (*The Grapes of Wrath*) on John Fordin ohjaama yhdysvaltalainen elokuva vuodelta 1940. Se on amerikkalaisen yhteiskunnallisen ja sosiaalisen realismin tunnetuin klassikkoelokuva. Elokuva perustuu John Steinbeckin romaaniin *[[Vihan hedelmät]]* (1939). Se on yksi harvoja Hollywood-elokuvia, jotka mainitaan paremmiksi kuin alkuperäisteos – jopa Steinbeck oli tätä mieltä. 

Kuten muissakin Fordin lännenelokuvissa, *Vihan hedelmissä* on paljon runollisia hetkiä, mutta se antaa lamakaudesta tarkemman kuvan kuin muut klassisen kauden Hollywood-elokuvat. Sitä pidetään myös yhtenä Fordin parhaista elokuvista, ja hänelle myönnettiin siitä Oscar parhaasta ohjauksesta. Elokuvan toinen Oscar-palkinto meni Jane Darwellille parhaasta naissivuosasta. Elokuvan pääosaa näytteli Henry Fonda. Vaikka elokuva tehtiin studioiden ulkopuolella ja salanimen suojassa, se sai myönteisen vastaanoton.

*Vihan hedelmät* kertoo oklahomalaisesta vuokraviljelijäperheestä, joka lähtee 1930-luvun suuren lamakauden aikana paremman elämän toivossa Kaliforniaan.

*Vihan hedelmät* valittiin American Film Instituten  sijalle 21. American Film Institute valitsi sen vuonna 2006 myös kymmenen kaikkien aikojen innoittavimman yhdysvaltalaiselokuvan joukkoon. Vuonna 1989 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.

Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Vihan hedelmät* oli mukana  heistä kahdeksantoista listalla.

## Näyttelijät

## Palkinnot
Voitetut Oscar-palkinnot:
* Paras ohjaus – John Ford
* Paras naissivuosa – Jane Darwell

Oscar-ehdokkuudet:
* Paras elokuva – 20th Century-Fox, Darryl F. Zanuck ja Nunnally Johnson
* Paras miespääosa – Henry Fonda
* Paras sovitettu käsikirjoitus – Nunnally Johnson
* Paras leikkaus – Robert L. Simpson
* Paras äänitys

## Lähteet
I’m Still Livin’

***I'm Still Livin***' on Z-Ron kymmenes studioalbumi, joka julkaistiin vuonna 2006. Slowed & Chopped ja Screwed & Chopped versiot ilmestyivät 27. marraskuuta 2006.

## Kappaleluettelo
# 
# 
# 
# 
# 
# 
#  
# 
# 
#  
# 
# 
# 
# 
# 

## Slowed & Chopped levyn kappaleluettelo
# "City Streets" (Slowed & Chopped)
# "Love Ain't Live" (Slowed & Chopped)
# "Homie, Lover, Friend" (Slowed & Chopped)
# "Still Livin' " mukana Trae & H.A.W.K. (Slowed & Chopped)
# "No More Pain" (Slowed & Chopped)
# "Man Cry" (Slowed & Chopped)
# "Let The Truth Be Told" mukana Lil' Keke (Slowed & Chopped)
# "What's Going On?" (Slowed & Chopped)
# "Keep On" (Slowed & Chopped)
# "Remember Me" mukana Bun B & P.O.P. (Slowed & Chopped)
# "M16" mukana Trae & P.O.P. (Slowed & Chopped)
# "One Deep" (Slowed & Chopped)
# "T.H.U.G. (True Hero Under God)" (Slowed & Chopped)
# "Continue 2 Roll" mukana Tanya Herron (Slowed & Chopped)
# "Battlefield" mukana Tanya Herron (Slowed & Chopped)

## Chopped & Screwed levyn kappaleluettelo
# "City Streets" (Chopped & Screwed)
# "Love Ain't Live" (Chopped & Screwed)
# "Homie, Lover, Friend" (Chopped & Screwed)
# "Still Livin' " (Chopped & Screwed)
# "No More Pain" (Chopped & Screwed)
# "Man Cry" (Chopped & Screwed)
# "Let The Truth Be Told" (Chopped & Screwed)
# "What's Going On?" (Chopped & Screwed)
# "Keep On" (Chopped & Screwed)
# "Remember Me" (Chopped & Screwed)
# "M16" (Chopped & Screwed)
# "One Deep" (Chopped & Screwed)
# "T.H.U.G. (True Hero Under God)" (Chopped & Screwed)
# "Continue 2 Roll" (Chopped & Screwed)
# "Battlefield" (Chopped & Screwed)

## Lähteet
Viisitoista kesää

**Viisitoista kesää** on suomenkielinen, Juha ”Watt” Vainion sanoittama versio Smokie-yhtyeen tunnetuksi tekemästä kappaleesta ”Living Next Door to Alice”. Kappaleen on säveltänyt Mike Chapman, ja alkuperäisversion sanoitti Nicky Chinn.

Kari Tapio levytti kappaleen vuonna 1977. Siitä tuli hänen toinen hittinsä – ensimmäinen oli ollut Vexi Salmen sanoittama ”Laula kanssain”. Vainio ei sanoittaessaan tiennyt, kenelle kappale menisi levytettäväksi. Kun Kari Tapio kävi kiittämässä Vainiota hienosta sanoituksesta, Vainio naurahti, että olisi tehnyt sanoituksesta vieläkin paremman jos olisi tiennyt hänen levyttävän sen. Heistä tuli ystäviä.  Kari Tapion versio julkaistiin samana vuonna singlenä ja albumilla *[[Kaipuu (Kari Tapion albumi)|Kaipuu]]*. Kappale on hänen tunnetuimpiaan.

## Singlellä soittavat muusikot
### Viisitoista kesää
* Kari Tapio – laulu
* Veikko Samuli – kapellimestari
* Vesa Enne, Aimo Jaara ja Irma Tapio – taustalaulu
* Juha Björninen ja Eero Lupari – kitarat
* Matti Tyni – basso
* Esko Rosnell – rummut
Lähde:

**Jousiryhmä**
* Yrjö Lasonpalo, Marjukka Nenonen, Jussi Pesonen, Juhani Tiainen ja Jorma Ylönen – viulut
* Jarmo Ahvenainen ja Ahti Pilvi – alttoviulut
* Veli-Pekka Bister ja Kari Lindstedt – sellot
Lähde:

### Villi nainen
* Kari Tapio – laulu
* Veikko Samuli – kapellimestari, piano
* Vesa Enne, Kalle Fält ja Aimo Jaara – taustalaulu
* Markku Johansson ja Simo Salminen – trumpetit
* todennäköisesti Juhani Aalto ja Tom Bildo – pasuunat
* todennäköisesti Pentti Lahti – baritonisaksofoni
* Jorma ”Jori” Auvinen ja Heikki Laurila – kitarat
* Matti Tyni – basso
* Tapani ”Nappi” Ikonen ja Roope Koistinen – rummut ja lyömäsoittimet
Lähde:

## Lähteet
Myrskyn jälkeen

**Myrskyn jälkeen** voi viitata seuraaviin asioihin:

* Myrskyn jälkeen – Yö-yhtyeen albumi
* Myrskyn jälkeen – Kari Tapion kappale
* Myrskyn jälkeen – Kari Tapion albumi
* Myrskyn jälkeen, Kalle Päätalon romaani vuodelta 1965
* Myrskyn jälkeen, Leea Klemolan ohjaama draamasarja
Olen suomalainen

**Olen suomalainen** voi viitata seuraaviin asioihin:

* Olen suomalainen (kappale), suomenkielinen versio kappaleesta L'Italiano
* Olen suomalainen (albumi), Kari Tapion albumi
* Olen suomalainen (elokuva), Kari Tapion elämäkertaelokuva (2019)
Lasse Kekki

**Lasse Jukka Kekki** (30. marraskuuta 1964 Helsinki – kadonnut 2006) oli Turun yliopistossa vaikuttanut kirjallisuuden- ja teatterintutkija, joka oli erikoistunut amerikkalaiseen nykyhomokirjallisuuteen ja -draamaan. Kekki kuului suomalaisen queer-tutkimuksen pioneereihin, ja hän järjesti alan tutkijoita yhdistäneitä tutkimusseminaareja vuodesta 1998 lähtien. Kekki julkaisi alallaan laajasti. Toimessaan Turun yliopiston yleisen kirjallisuustieteen assistenttina hänet tunnettiin innostavana opettajana. 

Kekin väitöskirja *From Gay to Queer: Gay Male Identity in Selected Fiction by David Leavitt and in Tony Kushner’s Play Angels in America I–II* pyrki kontekstualisoimaan homoidentiteetin historiallisesti rakentuneena piirteenä länsimaisessa kirjallisuudessa. Tutkimus ilmestyi Peter Lang -kustantamon julkaisemana vuonna 2003. Kekin muihin keskeisiin julkaisuihin lukeutui yhdessä Kaisa Ilmosen kanssa toimitettu *Pervot pidot: Homo-, lesbo- ja queer-näkökulmia kirjallisuudentutkimukseen * (2004).

Kekki katosi konferenssimatkalla Kairossa Egyptissä syksyllä 2006 pian *O tempora o queer: pervot ajat* -tutkimusseminaarin jälkeen. Kekin Suomen Akatemian postdoc-tutkijana valmistelema tutkimus *Pervo parrasvaloissa: Queer-draamaa Teksasista Kokkolaan* ilmestyi Pia Livia Hekanahon ja Jarmo Haapasen toimittamana vuonna 2010.

Kekki julistettiin kuolleeksi vuonna 2012, ja hänen kuolinpäiväkseen kirjattiin 5. marraskuuta 2006.

Lasse Kekin vanhemmat ovat asianajaja Heimo Kekki ja varatuomari Kaija Näres-Kekki.

## Lähteet
* Finnqueer: Lasse Kekki väitteli Turun yliopistossa queer-identiteetistä kirjallisuudessa.
* O tempora o queer. 
* Järvi, Antti: Teatterilavalla homo on usein väkivallan uhri. *Helsingin Sanomat* 1.3.2011.
* 

### Viitteet
King of tha Ghetto: Power

__NOTOC__
**King of tha Ghetto: Power** on Z-Ron yhdestoista studioalbumi, joka julkaistiin vuonna 2007.  Albumi myi ensimmäisellä viikolla 5 000 kopiota. Albumi oli myyty vuoteen 2008 mennessä 20 000 kopiota. Screwed & Chopped versio ilmestyi 28. toukokuuta 2008.

## Kappaleet

### Standardipainos
#  
# 
#  
# 
#  
# 
# 
# 
#  
# 
#  
# 
# 
# 

### Chopped & Screwed -painos
# Bud Sack
# I'm a Gangsta (feat. D-Bo)
# My Life
# Struggling to Change (feat. Point Blank) 
# Greed
# Staying Alive
# Going Down in The (feat. Big Boss)
# Nigga Like Me (feat. B.G. Duke & Point Blank)
# Friends
# Lovely Day (feat. Lil’ Flip & Big Shasta) 
# Ride All Day
# Murder'Ra (feat. Pimp C, Spice 1 & Vicious)
# M-16 (feat. Mike D & Dougie D)
# No Games (Slowed & Screwed)

## Lähteet
Kaipuu

**Kaipuu** voi tarkoittaa seuraavaa:

* kaipuu, suomen kielen substantiivi (synonyymejä ikävä, kaipaus)
* Kaipuu (Kari Tapion albumi)
* Kaipuu (Mikko Järvisen albumi)
* kaipuu (Yhtye)
1. FC Lok Stendal

**1. FC Lok Stendal** on saksalainen jalkapalloseura Stendalista.

## Historia
Vuonna 1945 FC Viktoria Stendal aloitti toimintansa uudelleen nimellä SG Stendal-Nord. Syyskuussa 1948 seuran nimeksi vaihdettiin SG Blau-Weiß, ja marraskuussa seura vaihtoi nimensä uudelleen SG Eintrachtiksi. Syksyllä 1949 seura vaihtoi nimeään jälleen seurafuusioiden myötä BSG Eintracht Hans Wendleriksi. Tällä nimellä seura myös osallistui ensimmäistä kertaa DDR-Oberligaan. Ensimmäisellä Oberliga-kaudella seura sijoittui kymmenenneksi ja vältti putoamisen. Kauden jälkeen seuran nimeksi vaihdettiin BSG Lokomotive Stendal, jolla se pelasi lopun Itä-Saksa ajan. Lokomotive Stendal putosi pääsarjasta vuonna 1954, mutta nousi heti yhden kauden jälkeen takaisin. Seura putosi takaisin DDR-Ligaan vuonna 1958, mutta tällöinkin vain yhden kauden ajaksi. Vuonna 1963 seura onnistui vakiinnuttamaan paikkansa pääsarjassa pidemmäksi aikaa ennen putoamistaan DDR-Ligaan vuonna 1968. Vuodet 1968–1977 Lokomotive Stendal pelasi toisella sarjatasolla, jonka jälkeen se putosi Magdeburgin Bezirksligaan. Yhden pelikauden jälkeen seura nousi takaisin toiselle pääsarjatasolle, mutta putosi vuonna 1983 takaisin kolmannelle sarjatasolle. 

Uudestaan Lokomotive Stendal nähtiin DDR-Ligassa vuosina 1987–1989. Viimeisellä DDR-Liga-kaudellaan seura sijoittui sarjan viimeiseksi ja siirtyi pelaamaan takaisin kolmannelle sarjatasolle. Wenden myötä valtion maksama tuki loppui ja samalla seurojen perustaminen tehtiin mahdolliseksi, joten seuran jalkapallojaosto päätti perustaa seuran nimeltä FSV Lok Altmark Stendal. Saksojen yhdistymisen jälkeen seura pelasi kolmannella sarjatasolla Oberliga Nordostissa ja Regionalliga Nordissa, mutta putosi vuonna 2000 talousongelmien ja pelillisten ongelmien takia. Vuonna 2002 seuran nimeksi vaihdettiin seurafuusioiden myötä 1. FC Lok Stendal. Vuotta myöhemmin seuran ilmoitti itsensä maksukyvyttömäksi. Vuonna 2006 seura ilmoittautui uudestaan maksukyvyttömäksi, mutta onnistui selvittämään maksutilanteensa.

## Lähteet

## Aiheesta muualla
*Virallinen kotisivu
Uutispommi

**Uutispommi** voi tarkoittaa ainakin seuraavia:
*''Uutispommi'', Liza Marklundin romaani
*''Uutispommi'', Colin Nutleyn vuoden 2001 elokuva Liza Marklundin romaanista
*''Uutispommi'', Aku Ankan taskukirja
Painovirhe

**Painovirhe** voi tarkoittaa ainakin seuraavia asioita

* kirjoitusvirhe tai muu painotuotteen laadinnan, ladonnan, taiton tai painatuksen yhteydessä tapahtunut virhe
* ''Painovirhe'', Aku Ankan taskukirja
Läpimurto: Suomi valtaistuimen edessä 2

**Läpimurto: Suomi Valtaistuimen Edessä 2** on suomalaisen kristillisen nykymusiikin yhtyeen Suomi valtaistuimen edessä toinen studioalbumi, joka julkaistiin 2. heinäkuuta 2014 Missio Publishingin kautta. Levyllä on yhteistyökumppanina brasilialainen yhtye Diante do Trono, jonka johtajana toimii Ana Paula Valadão.

Albumi koostuu kymmenestä Ana Paulan kappaleesta, kahdesta Gateway Church -kappaleesta ja yhdestä Matt Gilmanin kappaleesta. Levy on suomenkielinen, ja solisteina on Ana Paulan lisäksi suomalaisia ylistyksenjohtajia.

## Taustatietoa
Albumin julkaisun jälkeen yhtye teki Euroopan-kiertueen brasilialaisen bändin kanssa. Tapahtumassa nähtiin noin 100 ihmisen kuoro laulamassa Suomen eduskunnan edessä. Kierroksen aikana yhtye matkusti Tampereen ja Helsingin läpi ja julkaisi uuden albumin, joka on tallennettu suomeksi.

Graafisen suunnittelun takana on Hannes Honkanen Photography ja tapahtuman videoi Jouni Rönkä.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* "Nouse Suomi Tour" -video YouTubessa
* "Nouse Suomi Tour" -video YouTubessa (Louvado71 - Jouni Rönka)
* Albumin iTunes sivu
* Missiomaailma sivu
Bruno Maximus

**Bruno Maximus** (s. 1970 Jyväskylä) on suomalainen, itseoppinut taidemaalari. Hän kutsuu tyylisuuntaansa "hypnorealismiksi" sen unisesti positiivissävytteisestä tyylistä johtuen. Maximus on keksinyt tyylisuuntansa itse. Maximus on asunut ja työskennellyt Australiassa, Brasiliassa, Englannissa, Portugalissa, Ranskassa ja Unkarissa. Maximus tunnetaan mm. Kingston Wall -yhtyeelle tekemästään *[[Tri-Logy]]* -levyn kansimaalauksesta. Maximus on pitänyt yli 150 taidenäyttelyä vuodesta 1991 alkaen.

## Lähteet

## Aiheesta muualla
*Bruno Maximuksen kotisivut
*Bruno Maximus Galleriat.net-sivustolla
Ferro

**Ferro** voi tarkoittaa seuraavia:

* Ferro, Kanariansaarten El Hierron entinen nimi, aikoinaan pituuspiirien nollakohta
* ferro-ioni, rauta(II)-ioni, Fe2+ -ioni
* hinaaja Ferro, kaksi Värtsilän Taalintehtaan tuotantolaitoksella rakennettua hinaajaa
* Ferro, sukunimenä:
** Andrea Ferro (s. 1973), italialainen laulaja, Lacuna Coil -yhtyeen jäsen
** Fiona Ferro (s. 1997), ranskalainen tennispelaaja
** Scipione Ferro (1465–1526), italialainen matemaatikko
128 Nemesis

**128 Nemesis** on päävyöhykkeellä Marsin ja Jupiterin välissä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna  1872. Nemesiksen vuorokausi on melko pitkä, sillä pikkuplaneetta pyörähtää akselinsa ympäri noin 39 tunnissa, mikä on noin 1,6 Maan vuorokautta. Toinen samaa kokoluokkaa oleva päävyöhykkeen asteroidi nimeltä Hebe pyörähtää ympäri vain noin 7,3 tunnissa. Nemesis kuuluu Nemesis-ryhmään, joka on nimetty sen mukaan. Asteroidi on nimetty kreikkalaisen mytologian Nemesis-jumalattaren mukaan. Tätä pikkuplaneettaa ei tule sekoittaa Auringon hypoteettiseen kumppanitähteen.

## Katso myös

*Nemesis (tähti)

## Lähteet

*JPL Small-Body Database Browser: 128 Nemesis
*Asteroid (and Comet) Groups  
*JPL Small-Body Database Browser: 6 Hebe
*
Heatmiser

**Heatmiser** oli vuosina 1991-1996 toiminut yhdysvaltalainen indierock-yhtye. Yhtyeen perustivat Hampshiren yliopistossa tutustuneet Elliott Smith ja Neil Gust. Heatmiser julkaisi uransa aikana kolme albumia, kaksi EP:tä ja kolme singleä.

## Historia

Opiskeluaikoinaan Elliott Smith ja Neil Gust esiintyivät yhdessä klubeilla esittäen omien sävellystensä lisäksi Ringo Starrin ja Elvis Costellon kappaleita. Valmistuttuaan Hampshiren yliopistosta, he muuttivat Portlandiin, Oregonin osavaltioon, ja yhtyeeseen liittyivät Gustin vanha bändikaveri, rumpali Tony Lash ja basisti Brandt Peterson. Smith ja Gust molemmat sekä soittivat kitaraa että lauloivat.

Heatmiser soitti ensimmäisen keikkansa ystävänpäivänä 1992. Yhtyeen ensimmäisen albumin *Dead Air* julkaisi Frontier Records -levy-yhtiö seuraavana vuonna. Myöhemmin suuremman yleisön tietoisuuteen sooloartistina noussut Smith on kuvaillut laulusuoritustaan albumilla noloksi.

Vuonna 1994 Heatmiser julkaisi EP:n nimeltään Yellow no. 5, ja toisen pitkäsoittonsa, Cop and Speeder. Julkaisujen jälkeen basisti Brandt Peterson päätti jättää yhtyeen, ja tilalle otettiin nykyään Quasi -yhtyeessä vaikuttava Sam Coomes. Samoihin aikoihin Elliott Smith julkaisi myös ensimmäisen sooloalbuminsa, Roman Candle. Sen, ja seuraavana vuonna julkaistun Elliott Smith -nimisen sooloalbumin menestys loi jännitteitä Yhtyeeseen, etenkin kappaleiden kirjoittamisesta vastaavien Smithin ja Neil Gustin, välille. Smith on sanonut tunteneensa itsensä viimeisinä Heatmiser-aikoinaan ”näyttelijäksi, näyttelemässä roolia josta en edes pidä”.

Heatmiser julkaisi vielä vuonna 1996 Mic City Sons -nimisen albumin, jonka nauhoittamisen jälkeen rumpali Tony Lash jätti yhtyeen. Hänen paikkansa otti hetkellisesti The Decemberists-yhtyeestä myöhemmin tunnettu John Moen.

Heatmiserin jälkeen Elliott Smith julkaisi useita kriitikoiden ylistämiä soololevyjä, ennen kuolemaansa 21. lokakuuta 2003. Neil Gust perusti bändin nimeltä No. 2 ja Sam Coomes keskittyi Quasi-yhtyeeseensä.

## Diskografia

### Studioalbumit

* Dead Air 1993
* Cop and Speeder 1994
* Mic City Sons 1996

### EP:t

* The Music of Heatmiser 1992
* Yellow no. 5 1994

### Singlet

* Stray 1993
* Sleeping Pill 1994
* Everybody Has It 1996

## Lähteet
* http://www.sweetadeline.net/bio5.html
* http://www.sweetadeline.net/heat.html
Rööperiin (albumi)

**20 suosikkia – Rööperiin** on suomalaisen laulaja Pepe Willbergin kokoelma-albumi vuodelta 1996. Levy on osa *[[20 suosikkia]]* -kokoelmasarjaa.

Albumin kappaleet on masteroinut Pauli Saastamoinen.

## Kappaleet
# Pepe & Paradise: 
# Jormas: 
# Pepe & Paradise: 
# 
# 
# 
# 
# 
# 
# Pepe & Paradise: 
# 
# 
# 
# Pepe & Paradise: 
# 
# 
# Pepe & Paradise: 
# 
# Pepe & Paradise: 
# 

## Lähteet

## Aiheesta muualla
* Rööperiin discogs.com -sivustolla
Rööperiin

**Rööperiin** on suomenkielinen versio The Beatlesin nostalgiahenkisestä ”Penny Lane” -kappaleesta, jonka Paul McCartney kirjoitti (merkitty Lennon/McCartney) ja jonka The Beatles julkaisi albumilla *[[Magical Mystery Tour]]* vuonna 1967. Suomenkielisen version sanoitti Juha ”Watt” Vainio. Kappaleen sanoitus on Vainion tunnetuimpia.

Kappaleen levytti ensimmäisenä Pepe Willbergin johtama Jormas. Heidän levytyksensä julkaistiin singlenä vuonna 1967, ja sen b-puolella on ”Kuin yö”. Kappaleen sanoitukset kertovat Helsingin Punavuoresta eli ”Rööperistä”, mutta Vainio kertoi sanoitusta tehdessään ajatelleensa kotikaupunkiaan Kotkaa. Jostain syystä levy-yhtiö ei saanut ”Penny Laneen” käännösoikeuksia, joten Vainiolle ei maksettu lainkaan tekijänoikeustuloja, vaikka kappale soi runsaasti.

Juha Vainio kertoi Peter von Baghin ja Ilpo Hakasalon *Iskelmän kultaisessa kirjassa* vuonna 1986:
 

## Lähteet
Leprechaun

**Leprechaun** (engl. lausunta /'leprəkɔːn/, suomeksi myös **leprekauni**, **leprekaani** tai **leprekooni**, nykyiiriksi *leipreachán* tai joskus *lioprachán*; myös tunnetaan nimellä **irlantilainen maahinen**) on tontun tapainen taruolento irlantilaisessa mytologiassa. Leprechaunit esiintyvät taruissa yleensä vanhan miehen hahmossa ja käyttävät vaatteenaan punaista tai vihreää takkia, housuja ja samanväristä hattua. Leprechaunit on usein mielletty pienen lapsen kokoisiksi. Ne tekevät kenkiä ja kätkevät kolikoita sateenkaaren päässä olevaan aarrearkkuun. Jos ihminen sattuu saamaan leprekaunin kiinni, on leprekaunilla tapana "ostaa" itsensä vapaaksi toteuttamalla kolme ihmisen esittämää toivomusta. 

Sanan arvellaan olevan lähtöisin keski-iirin sanasta *luchrupán*, vuorostaan lähtöisin muinaisiirin sanasta *luchorpán*, jossa uhdistyvät sanat *lú* (pieni) ja *corp* (ruumis, vartalo). *Corp* on varhainen lainasana latinasta, *-án* on diminutiivipääte. Vaihtoehtoinen kirjoitusasu *leithbrágan* on lähtöisin kansankielestä, sanoista *leith* (puoli) ja *bróg* (kenkä), viitaten tyypilliseen kuvaukseen leprekaunista käsittelemässä paritonta kenkää.

## Katso myös
* *[[Leprechaun (elokuva)|Leprechaun]]*, vuoden 1993 yhdysvaltalainen kauhukomedia
* Leprekaunismi, oireyhtymä

## Lähteet
Saunags

**Saunags** () on kylä Latvian Liivinrannan kulttuurihistorian suojelualueella. Kylä mainitaan historiallisissa lähteissä ensimmäisen kerran vuonna 1310. 1930-luvulla kylässä asui vielä 49 liivin kieltä osannutta ja 11 käytti sitä kotikielenään. Vuonna 1936 kylän koulu siirrettiin Vaideen. Nykyisin kylässä asuu ympäri vuoden vain muutama asukkaita, mutta kesäisin ihmisiä on enemmän.

## Lähteet
Lūžņa

**Lūžņa** () on kylä Latvian Liivinrannan kulttuurihistorian suojelualueella, Itämeren rannalla Ventspilsin kunnan pohjoisosissa (Ventspils novads, 2009 kuntajako). Kylän läpi menee puro (Lūžupe), joka jakaa kylän *Mazlūžņās* ja *Dižlūžņās* nimisiin osiin. Vuonna 1937 kylässä oli 36 taloa. Neuvostoliiton miehitettyä Latvian kylän lähelle rakennettiin sotilastukikohta, ja asukkaat joutuivat muuttamaan muualle. Nykyisin kylässä on vain muutama asukas.

Kylästä on noin 35 kilometriä Ventspilsiin.

## Lähteet

## Aiheesta muualla
*
Marko Putkonen

**Marko Putkonen** (s. 18. lokakuuta 1947 Helsinki) on suomalainen oopperalaulaja, äänialaltaan basso.

Putkonen tuli tunnetuksi romanimusiikkiin erikoistuneen Hortto Kaalon laulajana. Hän on vuonna 1969 perustetun yhtyeen perustajajäsen. 1980-luvulla hän aloitti uransa oopperalaulajana. Hän on opiskellut laulua Sibelius-Akatemian oopperakoulutuksessa (1982–1984), Zürichin oopperan oopperastudiossa (1984–1985) ja Zürichin musiikkikorkeakoulussa (1985–1986) sekä ollut kiinnitettynä Zürichin oopperaan (1985–1986) ja Suomen Kansallisoopperan solistikuntaan (1986–2002).  

Putkonen on koonnut nuottikirjan *Kauneimmat kaaleenlaulut*, joka julkaistiin vuonna 2004. Myös samanniminen musiikkialbumi julkaistiin. 

Vuonna 1984 Putkonen esitti Simana Arhippaista  Kalle Holmbergin ohjaamassa *[[Punainen viiva (ooppera)|Punainen viiva]]* -oopperan televisioversiossa. Vuonna 1989 hän ääninäytteli Gaattoria animaatioelokuvan *[[Kaikenkarvainen Charlie]]* suomenkielisessä versiossa.

Putkosen puoliso on toimittaja ja teatteriohjaaja Tuovi Putkonen. Heillä on kolme lasta: poika Janus ja tyttäret Esma ja Krista.

## Lähteet
Katson autiota hiekkarantaa

**Katson autiota hiekkarantaa** on Veikko Samulin säveltämä, Juha ”Watt” Vainion sanoittama ja Katri Helenan esittämä kappale. Katri Helena levytti kappaleen vuonna 1979, ja samana vuonna se julkaistiin singlenä, jonka b-puolella oli ”Lapsuuskesät”. Samana vuonna se julkaistiin myös Katri Helenan 14:nnellä albumilla *[[Katson sineen taivaan (albumi)|Katson sineen taivaan]]*.

”Katson autiota hiekkarantaa” on Katri Helenan tunnetuimpia kappaleita, ja se on usealla hänen kokoelma-albumillaan. Laulun teemana on kaipuu rakkauteen ja kesän lämpöön.

Juha Vainio oli kirjoittanut lauluun myös kolmannen säkeistön, joka jätettiin levytetystä sovituksesta pois.  "Hitin kaava" -radio-ohjelmassa Olli Heikkinen kertoo, kuinka Veikko Samulin mielestä säkeistö ei sopinut lauluun ja Katri-Helena ei myöskään halunnut laulaa sitä. Se oli ilmeisesti liian vihjaileva ja siinä kerrottiin tiettävästi melko suoraan, mitä hiekkarannalla lopulta konkreettisesti tapahtui.

## Muusikoita
* Katri Helena – laulu
* Aimo Jaara ja Irina Milan – taustalaulu
* Juhani Aaltonen – puhallinsoittimet
* Janne Louhivuori – kitarat
* Heikki ”Häkä” Virtanen – basso
* Heikki Tamminen – viulu
* Heikki Vehmanen – alttoviulu
* Jaakko Raulamo – sello
Lähde:

## Lähteet

## Aiheesta muualla
* Ylen Elävä arkisto: Katri Helena: Katson autiota hiekkarantaa
Canal Grande (kirja)

**Canal Grande** on suomalaisen kirjailija Hannu Raittilan vuonna 2001 julkaistu romaani. Kirja kertoo Venetsiaan saapuvasta suomalaisesta ryhmästä, joka pyrkii pelastamaan kaupungin vajoamiselta . 

Kirja oli ilmestyessään arvostelumenestys, ja Raittilalle myönnettiin teoksesta Finlandia-palkinto vuonna 2001. Romaani on käännetty saksaksi.  
 
## Lähteet
Parakonsistentti logiikka

**Parakonsistentti logiikka** on logiikan alue, joka tutkii parakonsistentteja eli "epäjohdonmukaisuutta suvaitsevia" loogisia järjestelmiä. Klassisessa logiikassa ristiriidasta seuraa mitä tahansa (ex contradictione sequitur quodlibet). Parakonsistentissa logiikassa ei kuitenkaan hyväksytä tätä periaatetta, vaan siinä pyritään muodostamaan epäjohdonmukaisia, mutta silti ei-triviaaleja loogisia järjestelmiä.

Parakonsistentteja logiikoita voidaan käyttää formalisoimaan päättelyä, joka käyttää informaatiota, joka on keskenään ristiriitaista. Parakonsistentit loogikat eivät ole klassisen logiikan laajennus, vaan päinvastoin ne ovat aleettisesti konservatiivisempi lähestymistapa logiikkaan. Kuitenkin parakonsistentin logiikan pohjalta on mahdollista argumentoida esimerkiksi ”tosien ristiriitojen” (*[[dialetheia]]*) puolesta.

## Aiheesta muualla

* 
*
Willow Weep for Me

”**Willow Weep for Me**” on Ann Ronellin säveltämä ja sanoittama musiikkikappale vuodelta 1932.

Ronell, joka tunnettiin kappaleen säveltämisen aikaan syntymänimellään Ann Rosenblatt, esitteli kirjoittamansa kappaleen Irving Berlinille ja tämän yhteistyökumppanille Saul Bornsteinille vuonna 1932. Bornstein ei pitänyt kappaleen tempovaihteluista eikä siitä, että Ronell oli omistanut sävellyksen George Gershwinille. Tin Pan Alleyn musiikkityöläisillä oli omat kirjoittamattomat sääntönsä, eikä kappaleen omistamista kilpailijalle katsottu hyvällä. Lisäksi kappaleen kaupallista vetoa lievensi sävellyksen rytminen monimutkaisuus; pianistin vasen ja oikea käsi soittavat kappaleessa eri tahtilajissa.

Rosenblattin vastahakoisuudesta huolimatta Berlin kuitenkin ihastui kappaleeseen heti ja alkoi soitattaa sitä radiossa. Laulaja Muzzy Marcellino äänitti ensimmäisen version Ted Fio Riton orkesterin kanssa lokakuussa 1932, ja saman vuoden joulukuussa singlelistalle nousi Paul Whitemanin orkesterin levytys, joka ylsi lopulta listan toiselle sijalle.

”Willow Weep for Men” suosio auttoi Ronellia saamaan sanoittajan paikan Disneyn piirroselokuvaan *[[Kolme pientä porsasta (lyhytelokuva)|Kolme pientä porsasta]]*, johon hän sanoitti kappaleen ”Who’s Afraid of the Big Bad Wolf?” (suom. ”Pahaa sutta ken pelkäisi”).

Kappaleesta on tullut suosittu jazzstandardi. Count Basie perusti vuoden 1939 sävellyksensä ”Taxi War Dance” kappaleen sointuihin. Art Tatum äänitti vuonna 1949 tunnetun soolopianosovituksen kappaleesta. Louis Armstrong äänitti lauletun version vuonna 1957 Oscar Petersonin yhtyeen säestämänä. Myös muun muassa Sarah Vaughan, Dexter Gordon ja Modern Jazz Quartet ovat levyttäneet kappaleen.

## Lähteet
Nelitaajuuspuhelin

**Nelitaajuuspuhelin** on matkapuhelin, joka kykenee toimimaan kaksilla taajuusalueilla kahdella eri matkapuhelinalueella esimerkiksi siten, että siinä toimivat sekä eurooppalaiset GSM 900- ja DCS 1800 että yhdysvaltalaiset GSM 800 ja GSM 1900. Se toimii Aasiassa, Euroopassa, Afrikassa ja Amerikassa. Jos puhelin toimii näiden lisäksi vielä UMTS (3G) 2100 MHz -taajuudella, on kyseessä viisitaajuuspuhelin. Kolmitaajuusmatkapuhelinten puute oli se, että ne eivät toisella matkapuhelinalueella kyenneet käyttämään molempia toisen alueen taajuuksia.

Yksi ensimmäisistä nelitaajuusmatkapuhelimista oli Nokian simpukkamallinen matkapuhelin Nokia 6125, jossa oli sekä molemmat eurooppalaiset että yhdysvaltalaiset GSM-taajuudet.

## Katso myös
* Kaksitaajuuspuhelin
* Kolmitaajuuspuhelin
Hyvä pahaa rock’n’roll

**Hyvä pahaa rock’n’roll** on suomalaisen Raine Salon debyyttialbumi. Se julkaistiin vuonna 1982 ja uudelleenjulkaistiin vuonna 2010. Vuonna 1987 Sata lasta levytti versionsa levyn nimikappaleesta.

## Kappaleet
Sävellykset Raine Salo, paitsi missä toisin mainitaan; sanoitukset Raine Salo; sovitukset Holmgren, Heldan ja Salo.

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 

### CD:n bonuskappaleet
# Haaveita orkidean kidassa (Raine Salo Band)
# Rajoilla (Raine Salo Band)

## Kokoonpano
* Äysä – basso
* Holmgren – rummut
* Sniffe – naisääni
* Raine Salo – muut

### CD:n bonusraidat
* Satu Koho - kosketinsoittimet
* Dile - basso

## Muut
* Jyrki Siukonen – assistentti
* Kari Kalén – kansi

## Lähteet
Suomalaisia kirjailijoita

**Suomalaisia kirjailijoita** on vuonna 2004 painettu kirja, joka esittelee aakkosjärjestyksessä suomalaisia kirjailijoita. Sen ovat toimittaneet Juhani Korhonen ja Risto Rantala. Se kuuluu Mitä missä milloin kansalaisen tietokirjat -sarjaan. Se perustuu vuonna 1994 julkaistuun kirjaan Suomalaisia kirjailijoita 1500-luvulta nykypäiviin.
Elokuvateoria

**Elokuvateoria** tutkii elokuvaa ja pyrkii selittämään sitä taiteena ja ymmärtämään elokuvan suhdetta todellisuuteen, muihin taiteisiin, yksittäiseen katsojaan ja yhteiskuntaan.

Elokuvateorian pohja on 1900-luvun alun elokuvakritiikeissä ja muissa elokuvataidetta koskevissa kirjoituksissa. Varsinainen elokuvateoria voidaan jakaa klassiseen ja moderniin elokuvateoriaan. Klassinen teoria vaikutti noin vuosina 1915–1955, ja se voidaan jakaa edelleen formatiiviseen ja realistiseen traditioon. Formatiivisessa traditiossa korostettiin elokuvan muotoseikkoja ja pyrittiin erottamaan elokuva muista taiteista. Realistisessa traditiossa korostettiin elokuvan kykyä kuvata todellisuutta. Auteur-teoria kehittyi realistisen tradition aikana.

Moderni elokuvateoria on saanut vaikutteita muilta tieteenaloilta. Elokuvateoria nojasi 1960–1970-luvuilla semiotiikkaan ja ideologiakritiikkiin. Moderniin elokuvateoriaan kuuluu myös psykoanalyyttinen perinne, jossa tulkittiin elokuvia Sigmund Freudin ja Jacques Lacanin oppien mukaan. Modernissa elokuvateoria on jakautunut myös feministiseen elokuvateoriaan ja kognistiviseen elokuvateoriaan, joka on hylännyt elokuvan psykoanalyyttiset tulkinnat. Sen mukaan katsomiskokemusta tulisi tutkia kognitiivisina toimintoina ilman psykoanalyyttisia olettamuksia.

## Lähteet

## Kirjallisuutta
**Film as Philosophy.* Toim. Bernd Herzogenrath. Minneapolis : University of Minnesota Press, 2017. .
**The Major Realist Film Theorists : A Critical Anthology.* Toim. Ian Aitken. Edinburgh University Press, 2016. .
Crack (Z-Ron albumi)

__NOTOC__
**Crack** on Z-Ron kahdestoista studioalbumi, joka julkaistiin 16. syyskuuta 2008. Screwed & Chopped versio ilmestyi 28. lokakuuta 2008.

## Kappaleet

### Standardipainos
# 
# 
#  (feat. Slim Thug)
#  (feat. Mike D)
#  (feat. Lil’ Keke
# 
# 
# 
#  (feat. Pimp C)
# 
#  mukana Mýa
# 
#  mukana Paul Wall
# 
# 

### Screwed & Chopped
# Crack Intro (Screwed & Chopped)
# Call My Phone (Screwed & Chopped) (feat. Slim Thug
# Made
# Top Notch
# You
# Here We Go (feat. Mike D)
# Mo City Don
# If That's How You Feel (feat. Lil’ Keke)
# Eyes on Paper
# Tired (feat. Mýa)
# Rollin’
# Paid My Dues
# Baby Girl
# Lonely
# 25 Lighters (feat. Paul Wall)

## Arvostelut
* Redrum-187: 4–/5

## Lähteet
Heiko Scholz

**Heiko Scholz** (s. 7. tammikuuta 1966 Görlitz) on saksalainen entinen jalkapalloilija ja valmentaja. Hän toimii TSV Germania Windeckin päävalmentajana.

Scholz edusti urallaan sekä DDR:n maajoukkuetta että yhdistymisen jälkeen Saksan maajoukkuetta. Seuratasolla hän voitti Bayer Leverkusenissa Saksan cupin 1993 ja Lokomotive Leipzigissa DDR:n cupin 1987. Lisäksi Scholz pelasi cup-voittajien cupin finaalissa 1987. Kaikkiaan hän pelasi urallaan DDR-Oberligassa 137 ja Bundesliigassa 159 ottelua.

Pelaajauran jälkeen Scholz ryhtyi valmentajaksi. Hän on toiminut muun muassa MSV Duisburgin apuvalmentajana sekä useaan otteeseen seuran väliaikaisena päävalmentajana.

## Lähteet
Koukkupaini

***Koukkupaini*** eli **catch** on vanha englantilainen painin muoto. 

## Historia
Lajin juuret ovat Englannin Lancashiressa, mutta lopulta se kehittyi Yhdysvalloissa 1800- ja 1900-lukujen taitteen tienoilla etenkin erilaisissa karnevaalitilaisuuksissa, missä voimamiehet ja painijat ottivat haasteotteluita rahapanosta vastaan. Ottelusäännöissä voitto tapahtui joko luovutuksella (nivel- tai lihaslukolla) tai selätyksellä. Haasteotteluiden ja siirtolaisuuden myötä laji sai useita vaikutteita eri puolilta maailmaa perinteisistä painityyleistä. 

Vuosisadan vaihteen aikoihin koukkupaini kohosi erityisen suosituksi yleisölajiksi ja tunnetut painijat, kuten amerikkalaiset Frank Gotch ja Martin "Farmer" Burns, bulgarialainen Dan Kolov, intialainen Great Gama sekä virolainen Georg Hackenschmidt ottelivat isoista rahoista.

Sittemmin koukkupainista kehittyivät nykyinen vapaapaini ja urheiluviihteen muoto showpaini. 

## Tekniikka
Säännöiltään koukkupaini muistuttaa nykyajan lukkopainia, mutta siinä missä lukkopainin harjoittelussa pääpaino on brasilialaisen jujutsun kautta erityisesti tekniikassa, mattopainissa ja hyvän aseman eli position hakemisessa, josta pyritään saamaan vastustaja luovuttamaan, keskityttiin koukkupainissa jatkuvaan vastustajan kontrollointiin mm. erilaisten otteiden kautta. Lajin englanninkielinen nimitys *catch* tuleekin lancashirelaisesta *"catch as catch can"*, joka voidaan kääntää suomeksi muotoon *"ota kiinni mistä saat"*.

## Nykyaika
Nykyaikaan tultaessa catch-paini on ruvennut olemaan katoavaa kansanperinnettä, mutta viime aikoina suosiotaan kasvattaneiden vapaaottelun ja lukkopainin myötä on kiinnostus vanhoja, osin jo unohdettuja, painitekniikoita kohtaan jälleen noussut. Monet menestyneet vapaaottelijat kuten Kazushi Sakuraba ja Josh Barnett ilmoittavat päälajikseen catch-painin.

## Aiheesta muualla
* Martin Burns: Lessons in Wrestling and Physical Culture 
* Suomenkielinen blogiartikkeli: http://brianbasco.blogit.fi/catch-wrestling/
Kaibutsu-kun

**Kaibutsu-kun** () on Fujiko F. Fujion luoma manga, josta tehtiin sittemmin myös animesarja (1968-69 ja 1980-82). 

## Päähahmot
* 
*  
* 
* 
* 
* 
* 
* 

## Aiheesta muualla
*
Date Night

**Date Night** on vuonna 2010 ensi-iltansa saanut Shawn Levyn ohjaama yhdysvaltalainen komediaelokuva, jonka pääosissa ovat Steve Carell ja Tina Fey.

## Juoni
Claire ja Phil Foster ovat viettämässä deitti-iltaa, jonka avulla aviopari yrittää torjua parisuhteen urautumista. Fostereille näistäkin ”tapaamisista” on kuitenkin tullut jo rutiinia, paitsi tänä kyseisenä iltana. Heidät sekoitetaan toiseen pariskuntaan ja kynttiläillallinen muuttuu hurjaksi takaa-ajoksi ja seikkailuksi ympäri kaupunkia.
Palikainen

**Palikainen** on kylä Painiojärven rannalla Somerniemellä Somerolla lähellä seututietä 280. Kylän väkiluku vuonna 2011 oli 106, mikä teki siitä Someron kylistä väkiluvultaan 24. suurimman ja entisen Somerniemen kylistä kolmanneksi suurimman. Palikaisten naapurikyliä ovat Someron Hirsjärvi ja Kivisoja lännessä, Somerniemen Oinasjärvi ja Härjänlahti kaakossa, Somerniemen Vesanoja ja Keltiäinen idässä ja Tammelan Letku pohjoisessa. Kylässä sijaitsee valtakunnallisesti merkittäväksi rakennetuksi kulttuuriympäristöksi määritelty Palikaisten kartano, joka aiemmin on käsittänyt koko kylän. Vuosina 1924–1966 kylässä toimi Palikaisten kansakoulu.

Kylän luonnonympäristöä hallitsee Someron ja Somerniemen suurin järvi Painio, jonka rannalla sijaitsevat sekä Palikaisten kartano että kylän vanhimmat pellot. Järven etelärantaa reunustaa harjujakso, jonka eteläpuolella, Painioon laskevan Hossinojan varrella on alavampia peltoja. Kylän pohjoisosa sen sijaan liittyy jo karun ja metsäisen Tammelan ylängön reunamiin.  Siellä sijaitsevat Tammelan Letkun kylän rajalla metsäjärvet Mustjärvi ja Valkjärvi sekä pääosin Keltiäisten ja Vesanojan kylien alueella Siikjärvi ja Poikkipuoliainen. Näistä Valkjärvi kuuluu Paimionjoen sivujoen Pajulanjoen latvavesiin, muut laskevat Palikaisten Myllylässä Painioon. Kylän lounaiskulmaan ulottuu Paimionjoen vesistöön kuuluva pitkä ja kapea Hirsjärvi, johon Painio laskee vetensä.

Palikaisten kylän nähtävyyksiin kuuluu Hirsjärven rannalla lähellä Österkullan huvilaa sijaitseva Jääkärilehto, jonka on perustanut Somerniemelle haudattu jääkärieversti Eric Schauman.

Tunnettuihin palikaislaisiin kuuluu Palikaisten kartanon isäntänä pitkään ollut professori Johan Gullichsen. Kartanon kautta kylän vaiheisiin liittyviä sukuja ovat olleet myös Munck af Sommernäs, Ramsay ja Wahren. Myös kirjailija Helvi Hämäläisen äidin sukua on elänyt Palikaisissa.

## Lähteet
Veikko Laine (professori)

**Veikko Aatos Ilmari Laine** () oli suomalainen professorin arvonimen saanut lääkäri ja Suomen Reumaliiton pitkäaikainen puheenjohtaja.

Laineen vanhemmat olivat työmestari Frans Ahto Laine ja Fanny Aurora Aalto. Hänen ensimmäinen puolisonsa vuodesta 1936 oli sairaanhoitaja Onerva Aurora Brusila (1910–1954) ja toinen ylihoitaja Aino Kaarina Lahti-Nuuttila. Ylioppilaaksi Laine tuli Turun suomalaisesta lyseosta 1930. 

Laine oli koulutukseltaan lääketieteen lisensiaatti ja lääketieteen ja kirurgian tohtori. Hän valmistui vuonna 1937 ja erikoistui myöhemmin hermo- ja mielitauteihin vuonna 1945, sisätauteihin vuonna 1950 ja reumatauteihin vuonna 1956. Hän oli käynnistämässä vuonna 1946 aloittaneen Heinolan reumaparantolan ja vuonna 1951 aloittaneen, samassa kaupungissa sijainneen Reumasäätiön sairaalan toimintaa. Tätä ennen hän työskenteli muun muassa Lapinlahden sairaalan apulaislääkärinä. Laine toimi Reumasäätiön sairaalan ylilääkärinä vuoteen 1964 ja johtavana lääkärinä vuosina 1964–1974. Lainetta on kuvattu reumapotilaiden hoidon uranuurtajaksi. Hän muun muassa aloitti professori Kauko Vainion kanssa reumapotilaiden leikkaustoiminnan.

Laine toimi vuosina 1959–1971 Suomen Reumatologisen yhdistyksen ja vuosina 1972–1988 Suomen Reumaliiton puheenjohtajana. Hän toimi myös EULARin eli European League Against Rheumatismin puheenjohtajana vuosina 1971–1973. Hän oli vuosina 1963–1979 reumatologian dosenttina Helsingin yliopistossa. Laine sai professorin arvonimen vuonna 1966. 

## Lähteet

## Aiheesta muualla
*
Rovaniemen Teatteri

**Rovaniemen Teatteri – Lapin Alueteatteri** on Rovaniemellä toimiva ammattiteatteri. Teatteri järjestää vuosittain 200–300 näytöstä lasten- ja musiikkiteatteria, klassikoita, komediaa, draamaa ja kantaesityksiä. Monet niistä pohjautuvat lappilaisten kirjailijoiden teoksiin tai pohjoisiin aiheisiin. Teatterin esityksiä järjestetään Lappia-talossa Rovaniemellä ja kiertävän alueteatterin esityksinä Lapin kunnissa.  

Rovaniemen Teatteri on Euroopan unionin pohjoisin ammattiteatteri. Lapin Alueteatteriyhdistys ylläpitää sitä valtion, veikkausvoittovarojen, Rovaniemen kaupungin sekä 14 lappilaisen jäsenkunnan tukemana. Teatteri on aloittanut harrastajateatterina vuonna 1949, muuttunut ammattiteatteriksi 1962 ja aloittanut alueteatteritoiminnan 1969. Rovaniemen Teatteri muutti vuonna 1975 Lappia-taloon. Lappia-talon on suunnitellut arkkitehti Alvar Aalto, joka suunnitteli koko Rovaniemen hallintokeskuksen eli pääkirjaston, kaupungintalon sekä kulttuuritalo Lappia-talon. Lappia-talossa on teatterin lisäksi toiminut Ylen toimitus sekä Lapin musiikki- ja tanssiopisto. Vuonna 1999 sen hallinto muuttui kunnallisesta teatterista yhdistyspohjaiseksi. Kaudella 2018–2019 teatteri työllisti vakituisesti 47 esittävän taiteen ammattilaista. Lisäksi se palkkaa tuotantokohtaisesti ammattilaisia eri aloilta. 

Rovaniemen Teatterin toiminnanjohtajana on vuodesta 2018 asti toiminut Sari Alatalo. Ennen toiminnanjohtajaksi nimeämistä Alatalo toimi teatterin hallintojohtaja vuosina 2015–2018. Teatterin taiteellisena johtajan toimii Miika Muranen. Murasen sopimus päättyy 31.7.2023, ja 1.8.2023 alkaen taiteellisena johtajana toimii Riku Innamaa.

## Johtajia
*Olavi Peura (1950)
*Veikko Tiitinen (1951–1952)
*Risto Veste (1953–1954)
*Sirkka Metsäsaari (1955–1958)
*Ensio Niiranen (1959–1961)
*Esko Länsineva (1962–1964)
*Risto Veste (1965–1974)
*Kaija Siikala (1975–1977)
*Timo Närhinsalo (1978–1984)
*Ahti Ahonen (1985–1986)
*Hannu Wegelius (1987–1991)
*Ahti Ahonen (1992–2001)
*Tom Wentzel (2002)
*Tapani Pesola (vt. 2003)
*Tytti Oittinen (2004–)
*Atro Kahiluoto & Vihtori Rämä
*Juha Vuorinen
*Kari Väänänen
*Miika Muranen
*Riku Innamaa 

## Näyttelijöitä ja ohjaajia
*Eeva Eloranta (–1977)
*Seppo Heinola (1981–)
*Anitra Invenius (–1981)
*Markku Kaihua (–1981)
*Pertti Kallela (1981–)
*Tarja Markus (–1981)
*Pertti Roisko (–1981)
*Pirkko Saisio (–1977)
*Seppo Ilmari Siitonen (ohjaaja, –1977))
*Risto Veste (1953–1954, 1972–)
*Harri Viita (1981–)
*Valle Yritys (–1981)

## Lähteet

## Kirjallisuutta

Rantala Pälvi (toim.): *Kuohuva talo - Taidetta, työtä ja juhlaa Rovaniemen teatterissa.* Kemi: Atrain&Nord 2020. 

## Aiheesta muualla
* Rovaniemen Teatterin verkkosivut
* Rovaniemen Teatteri Suomen Teatterit -sivulla